Ди мэкъумэшыщIэхэм мы гъэм сом мелард 30-м нэблагъэ и уасэ продукцэ къалэжьащ
Дызэрыт илъэсым и япэ мазибгъум къриубыдэу Къэбэрдей-Балъкъэр Республикэм и мэкъумэшыщIэхэм къалэжьа продукцэм и уасэщ сом мелард 29,4-рэ. 2015 гъэм и апхуэдэ лъэхъэнэм елъытауэ ар проценти 4,7-кIэ нэхъыбэщ.
КърахьэлIэжу кърашэлIэжауэ гъавэ тонн мин 238,4-рэ ятхащ. Ари нэгъабэ елъытауэ процент 21,8-кIэ нэхъыбэщ. Нартыхуу тонн мин 334,4-рэ (процент 36,6-кIэ нэхъыбэ), сэхурану тонн мин 31,7-рэ (хуэди 2,2-кIэ нэхъыбэ), кIэртIофу тонн мин 212,9-рэ (процент 0,2-кIэ нэхъ мащIэ), хадэхэкIыу тонн мин 311,3-рэ (проценти 7,2-кIэ нэхъыбэ) кърахьэлIэжащ.
Мэкъумэш организацэхэм зы жэмым хуэзэу мазибгъум къриубыдэу гъэшу килограмм 3649-рэ къыщыщIашащ (2015 гъэм и апхуэдэ зэманым ар килограмм 3483-рэ хъууэ щытауэ аращ).
Апхуэдэ бжыгъэхэр иджыблагъэ къитащ Къэбэрдей-Балъкъэр Республикэм СтатистикэмкIэ и управленэм.
